Ο Εύανδρος στην Ελληνική μυθολογία ήταν ένας θρυλικός ήρωας από την Αρκαδία που έφερε στην Ιταλία το Ελληνικό δωδεκάθεο, τους νόμους και το αλφάβητο. Ίδρυσε την πόλη Παλλάντιον και είναι ο οικιστής του Παλατίνου λόφου στη Αρχαία Ρώμη εξήντα χρόνια πριν ξεσπάσει ο Τρωικός Πόλεμος. Το όνομα του μεταφράζεται στην Ελληνική γλώσσα ως "ισχυρός άνδρας" ή "καλός άντρας". Οι αρχαίοι Ρωμαίοι πίστευαν ότι ήταν αυτός που μετέφερε την Ελληνική λατρεία των θεών στην Ιταλία (π.χ. λατρεία του Πάνα, Λουπερκάλια) και αυτός που επινόησε το Λατινικό αλφάβητο.Ο Εύανδρος λατρεύτηκε σαν θεότητα μετά τον θάνατο του με έναν βωμό που οικοδομήθηκε προς τιμή του στον λόφο του Αβεντίνου. Ο Στράβων γράφει ότι σύμφωνα με παλιούς θρύλους η Ρώμη είναι Αρκαδική αποικία με οικιστή τον Εύανδρο.